English: Thank you for the comments and questions. I think I can be upbeat and ambitious about where we could and should be and talk about a resilient service, but, as I've said several times in my statement, winter will be a challenge; it always is. We know that the demand profile changes in winter. We know that when we talk about the service under pressure, we're talking about our staff, and I'm very pleased that you've paid tribute to NHS staff. Staff in the NHS and in social care have an extremely difficult job to do, and, actually, the NHS system keeps going because of the additional efforts made by social care staff, to make sure that they can get people out of hospital acute settings and into social care settings. So, the improvements we've seen in the last few years in keeping packages of care open, for example, has been crucial to keeping flow work within the whole system. Of course, that was one of the points that you made about the investment in community services, in that every health board has a slightly varying setting, but they've made that investment in community services, not only thinking about - I know there's a challenge with district nurse numbers, but, actually, community-based nurse numbers have increased over the last six years, but also, the partnership with a variety of people in the third sector and in housing as well, and they've been crucial to make sure that community support mechanism actually exists to enable them to go back to their own home or to a different care setting out of an acute hospital bed. I am, of course, looking forward to attending committee and, yes, I look forward to answering all the additional questions you don't get a chance to ask today. But, you know, there is a range of things as well I do want to point out. In terms of that thing about flow in and out of a hospital as well, about keeping people out of hospital when it's not the right place - points raised by Rhun ap Iorwerth - but, on delayed transfers of care, it's a significant achievement to have levelled off and levelled down the numbers of delayed transfers, and there's no pretending from me or anyone else that this is not going to be a pressure through the winter. We saw last winter a rise in delayed transfers of care at the toughest points in the winter, and you would expect that to be the case; it would be unrealistic to think otherwise. But, the system in Wales has seen a downward trend over a number of years compared to record rises and record levels of delayed transfers - they call them delayed discharges - in England, and also similar problems in Northern Ireland and in Scotland. So, actually, we stand out against that picture by having seen a fall-off, but our ambition is to see more, rather than just be satisfied with where we are. And in terms of the points made about hospital flow, within the hospital system, we recognise there's a challenge. I'm not sure how bluntly the Royal College of Emergency Medicine put it, but we know that there's sometimes a feeling that, at the front door, where lots of pressure is concentrated, there's both a need for more decision makers, as I've said in my statement, as each hospital system recognises, but also to think about how the responsibility at the front door doesn't just start and end at the front door either. What that means is I want to see a push into our hospitals, but also a pull through the system as well, and that's part of the challenge in pretty much every hospital across Wales, to make sure there is that shared responsibility for different departments, and not just leaving the emergency department to fend for itself, essentially. Now, just in terms of closing off, you asked me whether I'm utterly satisfied with the position as it is. It would be a brave, if not a foolish person in my position who said they were utterly satisfied with where we are. We recognise that we have in improving picture on planning and preparing for winter and it's important to set that out. We're in a better position now than we were last winter or the winter before. But, as I say, no-one should pretend that winter will be easy or that it will be perfect; we expect there will be challenging points in time and there will be more learning to take from this winter as well, but I expect the system to be resilient. Unlike some parts of England last winter and the winter before, I expect the doors to be kept open, unless there really is truly, extraordinary, over and above what we could reasonably expect. And that's what I'm aiming for: safe, compassionate care, and delivered with dignity for people who really need it, and then to learn again and to improve again for next winter, too.
Welsh: Diolch am y sylwadau a'r cwestiynau. Rwy'n credu y gallaf fod yn obeithiol ac yn uchelgeisiol ynghylch lle y gallem fod ac ynghlych lle y dylem fod a siarad am wasanaeth cryf, ond, fel rwyf wedi dweud sawl gwaith yn fy natganiad, bydd y gaeaf yn her; fel y mae bob amser. Gwyddom fod y proffil o ran galw yn newid yn ystod y gaeaf. Gwyddom, wrth i ni sôn am y pwysau sydd ar y gwasanaeth, ein bod ni'n sôn am ein haelodau staff ac rwy'n falch iawn eich bod wedi talu teyrnged i aelodau staff y GIG. Mae gan aelodau staff yn y GIG ac aelodau staff ym maes gofal cymdeithasol swydd anodd iawn i'w chyflawni, ac, mewn gwirionedd, mae system y GIG yn parhau oherwydd yr ymdrechion ychwanegol gan yr aelodau staff gofal cymdeithasol, i sicrhau eu bod yn gallu cael pobl allan o leoliadau acíwt mewn ysbytai ac i leoliadau gofal cymdeithasol. Felly, mae'r gwelliannau yr ydym wedi'u gweld yn y blynyddoedd diwethaf o ran sicrhau bod pecynnau o ofal ar gael o hyd, er enghraifft, wedi bod yn hanfodol wrth gadw llif y gwaith o fewn y system gyfan. Wrth gwrs, dyna oedd un o'r pwyntiau a wnaethoch ynglŷn â buddsoddi mewn gwasanaethau cymunedol, fod gan bob bwrdd iechyd leoliad ychydig yn amrywiol, ond eu bod wedi gwneud y buddsoddiad hwnnw mewn gwasanaethau cymunedol, nid yn unig wrth ystyried - gwn y ceir her o ran nifer y nyrsys ardal, ond, mewn gwirionedd, mae nifer y nyrsys yn y gymuned wedi cynyddu dros y chwe blynedd diwethaf, ond hefyd, y bartneriaeth ag amrywiaeth o bobl yn y trydydd sector ac o ran tai hefyd, ac maen nhw wedi bod yn hanfodol wrth sicrhau bod y mecanwaith cymorth cymunedol hwnnw'n bodoli mewn gwirionedd er mwyn eu galluogi i fynd yn ôl i'w cartrefi eu hunain neu i leoliad gofal gwahanol y tu allan i wely ysbyty acíwt. Rwyf, wrth gwrs, yn edrych ymlaen at fod yn bresennol yn y pwyllgor ac, ydw, rwy'n edrych ymlaen at ateb yr holl gwestiynau ychwanegol nad ydych chi'n cael cyfle i'w gofyn heddiw. Ond, wyddoch chi, ceir amrywiaeth o bethau hefyd yr wyf am dynnu sylw atyn nhw. O ran y peth hwnnw ynglŷn â'r llif i mewn ac allan o'r ysbyty hefyd, ynglŷn â chadw pobl draw o'r ysbyty pan nad yr ysbyty yw'r lle priodol iddyn nhw - pwyntiau a godwyd gan Rhun ap Iorwerth - ond, o ran yr oedi wrth drosglwyddo gofal, mae'n gyflawniad sylweddol i lwyddo i gydbwyso a lleihau nifer yr achosion o oedi wrth drosglwyddo, ac nid wyf i na neb arall yn cymryd arnom nad yw hyn am fod yn bwysau drwy gydol y gaeaf. Yn ystod gaeaf y llynedd, gwelsom gynnydd yn nifer yr achosion o oedi wrth drosglwyddo gofal yn ystod rhai o gyfnodau prysuraf y gaeaf, a byddech chi'n disgwyl i hynny fod yn wir; byddai'n afrealistig i feddwl fel arall. Ond, mae'r system yng Nghymru wedi gweld tuedd ar i lawr dros nifer o flynyddoedd o'i chymharu â'r cynnydd uchaf erioed a'r lefelau uchaf erioed o achosion o oedi wrth drosglwyddo - maen nhw'n eu galw'n achosion o oedi cyn rhyddhau - yn Lloegr, a phroblemau tebyg yng Ngogledd Iwerddon ac yn yr Alban hefyd. Felly, mewn gwirionedd, rydym ni mewn sefyllfa well o'i chymharu â'r gweddill gan ein bod wedi gweld gostyngiad, ond ein huchelgais ni yw gweld gostyngiad pellach, yn hytrach na bod yn fodlon â'n sefyllfa. Ac o ran y pwyntiau a wnaed ynglŷn â llif yr ysbyty, o fewn y system ysbytai, rydym yn cydnabod y ceir her. Nid wyf yn siŵr pa mor ddiflewyn ar dafod y nodwyd hyn gan y Coleg Brenhinol Meddygaeth Frys, ond gwyddom y ceir teimlad weithiau, wrth y drws ffrynt, lle mae llawer o'r pwysau mwyaf, fod angen mwy o bobl sy'n gwneud penderfyniadau, fel y dywedais yn fy natganiad, fel y mae pob system ysbyty yn cydnabod, ond hefyd i ystyried sut nad yw'r cyfrifoldeb wrth y drws ffrynt yn dechrau ac yn gorffen wrth y drws ffrynt ychwaith. Yr hyn a olyga hynny yw fy mod yn awyddus i weld cleifion yn cael eu derbyn i'r ysbyty, ond hefyd yn dilyn y system hefyd, ac mae hynny'n rhan o'r her ym mhob ysbyty ledled Cymru i raddau, i sicrhau bod cyfrifoldeb yn cael ei rannu rhwng y gwahanol adrannau, a pheidio â gadael yr adran damweiniau ac achosion brys i ymdopi ar ei phen ei hun, yn y bôn. Nawr, i gloi, gwnaethoch chi ofyn i mi a oeddwn i'n llwyr fodlon ar y sefyllfa fel ag y mae hi. Byddai pwy bynnag a fyddai'n gwneud fy swydd i ac yn dweud eu bod yn gwbl fodlon â'r sefyllfa bresennol, yn unigolyn dewr, os nad ffôl. Rydym ni'n cydnabod bod y sefyllfa'n gwella o ran cynllunio a pharatoi at y gaeaf ac mae'n bwysig nodi hynny. Rydym ni mewn sefyllfa well yn awr nag yr oeddem ni'r gaeaf diwethaf neu'r gaeaf cyn hynny. Ond, fel y dywedais, ni ddylai neb gymryd arnyn nhw y bydd y gaeaf yn hawdd neu y bydd yn berffaith; rydym ni'n disgwyl y bydd adegau heriol ac y bydd angen dysgu mwy o'r gaeaf hwn hefyd, ond rwy'n disgwyl i'r system fod yn gadarn. Yn wahanol i rai rhannau o Loegr y gaeaf diwethaf a'r gaeaf cyn hynny, rwy'n disgwyl i'r drysau gael eu cadw ar agor, oni bai mewn gwirionedd y ceir galw sydd wirioneddol, eithriadol, y tu hwnt i'r hyn y gellid ei ddisgwyl yn rhesymol. A dyna beth yw fy uchelgais: gofal diogel, tosturiol, a gaiff ei gynnig ag urddas i bobl sydd wir ei angen, a dysgu eto a gwella eto ar gyfer y gaeaf nesaf, hefyd.